cyanic-selkie/wikianc huggingface dataset:
Landbruk i antikkens Hellas
Eiendomsforhold
Fra det 8. århundre f.Kr. begynte det å oppstå gnistninger mellom de store landeierne og bøndene, som fant sin tilværelse stadig vanskeligere å opprettholde. Dette kan trolig forklares ved befolkningsvekst, som kom av redusert spedbarnsdødlighet. I Athen ble denne krisen løst ved Solons reformer i 594 f.Kr., som forbød slaveri for gjeld, i tillegg til at det ble gjennomført flere tiltak som skulle forbedre bøndenes kår.
I det 5. århundre f.Kr. ble praksisen leitourgia (offentlig arbeide) innført, og plasserte ansvaret for offentlige tjenester i hendene på de rike, noe som førte til at store landeierskap ble redusert. Det er estimert at de fleste borgere av hoplittgrad eide rundt 5 hektar land. I Sparta, førte Lykurgs reformer til en drstisk redistribusjon av land, der 10 til 18 hektar ble gitt til hver borger. Andre steder stod tyranner ofte for redistribusjon av land, som hadde blitt konfiskert av mektige politiske fiender.
Fra det 4. århundre f.Kr. begynner, imidldertid, land igjen å bli konsentrert rundt relativt få landeiere, også i Sparta ifølge Aristoteles. Uansett ble aldri de store aristokratiske godsene i Hellas av samme størrelse som de i den romerske latifundia; i den klassiske perioden, eide den mektige Alkibiades bare 28 hektar.
En betydelig del av jorden var offentlig og/eller hellig. Hver enkel by var i besittelse av slikt land, og det er estimert at i Athen, i den klassiske perioden, utgjorde denne delen 10 % av nyttbar jord. Et slikt område var en administrativ inndeling og var eid av byen (i Attika for eksempel var dette en deme eller et tempel). Disse områdene ble bygslet av velstående borgere.
Perifert venekateter
Et perifert venekateter (PVK), ofte kalt perifer venekanyle selv om kanylen bare er nålen man bruker under innføringen av kateteret, er en plastslange (kateter) som legges inn i en vene, eksempelvis på hånda eller underarmen. Det perifere venekateteret gir en enkel og trygg mulighet for å gi legemidler eller væsker intravenøst. I det norske helsevesenet kalles PVK ofte bare Venflon på grunn av et tidligere brukt handelsnavn.
Et perifert venekateter skilles fra et sentralt venekateter, som settes inn av en lege når pasienten trenger mer intensiv kardiovaskulær overvåkning, for bedre oversikt over væskestatusen, og for å kunne bedre bruke intravenøse legemidler eller væsker.
De perifere venekateterene leveres i flere dimensjoner. Hver dimensjon har sin egen farge på proppen som dekker åpningen for tilførsel av medisiner med sprøyte. Det minste kateteret kalles sommerfugl (butterfly)-nål. De store dimensjonene er velegnet til å gi væske fort inn i venen, mens de tynnere kan være lettere å sette inn i små vener.
Bruksområder
Det perifere venekateteret er ofte brukt til parenteral væsketilførsel, det vil si at det henges opp en pose med vann tilsatt salter, natriumklorid-, Ringer-, eller glukose-oppløsning avhengig av pasientens behov. Fra posen kobles et infusjonssett med dråpeteller og en slange med tilkobling til venekateteret. På slangen er det vanligvis en enkel regulering for væskestrømmen som kan gi mer eller mindre forsnevring av hulrommet i slangen.
Det finnes flere oppløsninger med næring som kan gis med perifert venekateter når pasienten ikke kan få i seg næring på annen måte.
Ved blodtap som ved blødninger kan manglende væske i blodårene gi farlig lavt blodtrykk; hypovolemisk sjokk. Tilførsel av væske direkte i venene forebygger slik sjokkutvikling.
Under seksdagerskrigen og Vietnamkrigen ble en soldat i hver patrulje og tropp opplært til å sette opp intravenøst drypp med perifert venekateter. Dette ga dramatisk reduserte dødstall ved skader.
Eldre pasienter på sykehjem som har kort tid igjen å leve får enkelte ganger intravenøs væsketilførsel fordi man er redd for at pasienten tørster når det ikke er mulig å få i ham eller henne drikke. Erfaring tyder på at disse pasientene ikke opplever tørste i denne situasjonen. En vanlig bivirkning av væsketilførsel til disse pasientene er at det oppstår væske i luftrommene i lungene, lungeødem, som kan gi en raskt innsettende forverring og død.
Asnæsverket
Asnæsverket  er et kombinert kullkraftverk og oljekraftverk på Asnæshalvøya ved Kalundborg på det nordvestre Sjælland i Danmark. Det har en installert produksjonskapasitet på 1.057 – 1.472 MW fordelt på 5 blokker / turbiner. Operatør er DONG Energy.
Anlegget ble utbygd i 1959–1981. Asnæs 5 fra 1981 er på hele 640 MW, den kraftigste kraftverksblokk i Danmark. Brenselstypen er kull og subsidiært olje. Det er landets største kraftverk målt etter installert produksjonseffekt.
De totale CO2-utslippene i 2008 var ca. 2 485 000 tonn, mens det samme årets kvote som var 1,765 mill. tonn.
Hornborg
Hornborg er en borg/festning i Tolkiens litterære verden.
Hornborg var den sterkeste festningen i Rohan. De som hadde forsvart borgen hadde aldri tapt et slag der. Den lå i Helmsdypet. Grunnen til at den ble kalt Hornborg var at viss en person blåste i et horn der ble lyden slengt mellom fjellsidene til det ble en utrolig høy lyd.
Söderhamn kommune
Söderhamn kommune (sørsamisk: Åarjelmïere) er en kommune i Gävleborgs län i landskapet Hälsingland i Sverige. Kommunens administrasjonssenter ligger i Söderhamn.
Tettsteder
Söderhamn kommune hadde elleve tettsteder i 2010. I tabellen oppgis antall innbyggere per 31. desember 2010.
Eiendomsmegler
Eiendomsmegler er et selskap eller person som driver megling, kjøp, salg og utleie av fast eiendom.
Siden 2008 har eiendomsmegler vært en beskyttet tittel som bare kan benyttes av personer som har eiendomsmeglerbrev utstedt av Finanstilsynet. Jurister med tillatelse fra Finanstilsynet samt advokater kan også opptre som eiendomsmeglere. Medlemskap i Norges Eiendomsmeglerforbund (NEF) gir disse gruppene rett til å kalle seg megler MNEF. For å tildeles eiendomsmeglerbrevet fra Finanstilsynet kreves fullført treårig eiendomsmeglerstudium samt to års praksis som eiendomsmeglerfullmektig under tilsyn av en ansvarlig eiendomsmegler.
Vanlige arbeidsoppgaver for eiendomsmegleren ved et boligsalg :
Danubio FC
Historie
Klubben ble grunnlagt av de to Bulgarsk-fødte brødrene, Miguel og Juan Lazaroff, 1. mars 1932 sammen med andre ungdommer fra en skole i Montevideo. Klubbnavnet er en referanse til elven Donau som renner gjennom Bulgaria.
Danubio har vunnet den nasjonale serien i Uruguay tre ganger, senest i 2007, og nådde semi-finalen i Copa Libertadores i 1989.
Australsk vin
Australia er egentlig ikke etter naturen særlig godt egnet for vinproduksjon. Solen står rett på, og her er lite nedbør. Vinstokkene her ble ikke klippet, men fikk lov til å vokse slik at bladene kunne skjerme druene for solen.
I de senere årene har kvaliteten på vin fra Australia bare økt. Den verdensberømte vinen Grange kommer blant annet herfra.
Historie
Vinproduksjonen er i verdenssammenheng ganske ny her. Det var først i år 1788 at de første vinstokkene ble plantet. Siden da har det vært produsert vin som ikke utmerket seg noe spesielt. I 1843 startet legen Henry Lindeman egen vinproduksjon i Cawarra i Hunter Valley. Bakgrunnen sies å være at han var bekymret for all spritdrikkingen i Australia. Her dyrket han fram druene Syrah/Shiraz, Riesling og Verdelho.
Det som for alvor satte i gang australsk vinproduksjon var at vinkjellermesteren Max Schubert fra det store vinfirma Penfolds på 1960-tallet var på besøk i Bordeaux. Her lærte han hvordan kvalitetsvinene av druen Cabernet Savignon ble foredlet. I hjemlandet hadde han ikke Cabernet Sauvignon-druer og heller ikke franske eiketrefat. Til gjengjeld vokste der Syrah/Shiraz-druer og han kunne få tak i amerikanske eketrefat. Med dette utgangspunktet skapte Max Schubert «Grange Hermitage»-vinen.
Vinlover
De australske vinlovene ble tatt i bruk fra 1994, selv om de i prinsipp har vært der siden midten av 60-tallet. Klassifiseringen kalles GI – Geografical Indications. Det er det offisielle organet GIC som styrer denne kvalifiseringen. En GI inneholder en beskrivelse av vinregionen eller underregion.
Kriterier som bestemmer en GI er: Australia har ca. 100 GI-klassifiserte områder.
Farlig flørt (1986)
Farlig flørt er en romantisk actionkomedie fra 1986 med Jeff Daniels og Melanie Griffith i hovedrollene. Den kvinnelige hovedrollen bygger løst på den tyske forfatteren Frank Wedekinds fiktive skikkelse Lola.
Australsk vin
Krav til druesorter
Den viktigste regel er at når en enkelt drue angis på etiketten, skal det være minst 85 % av den angitte sort i vinen. Står det mer enn én drue på etiketten, skal druen med høyest andel stå først. Et annet krav er at 95 % av vinen i en flaske skal komme fra den påståtte årgangen.
Av de mest utbredte druesortene kan nevnes:
Farlig flørt (1986)
Sammendrag
I New York City er Charlie Driggs (spilt av Jeff Daniels) en tilsynelatende alminnelig bank-ansatt hvis kone nylig har forlatt ham. Ved en kafé oppdager en brunette (spilt av Melanie Griffith) som kaller seg Lulu at Charlie forlater kafeen uten å betale for seg. Etter en konfrontasjon, reiser de to sin vei i en cabriolet fra 1967 som hun, ifølge Lulu, ervervet etter en skilsmisse. De begir seg ut på noen bisarre eventyr, inkludert å krasje og forlate bilen, de stjeler alkohol, og forlater en restaurant uten å betale for maten. Lulu avslører at hennes virkelige navn er Audrey, og han tar ham med på besøk til hennes mor Peaches. Audrey har nå en annen personlighet, og er en blondine. Charlie innser etter hvert at han er forelsket i henne.
Australsk vin
Australias vinregioner
Vinmessig deles Australia opp i vinregionene:
Farlig flørt (1986)
Sammendrag
Forholdet deres tar en mørk vending når Audreys voldelige straffedømte ektemann, Ray Sinclair (spilt av Ray Liotta) plutselig dukker opp ved en gjenforeningsfest ved deres videregående skole, og Ray vil ha henne tilbake. Ray brekker med vilje Charlies nese. Charlie planlegger å hjelpe Audrey ut av Rays grep, og han tar med seg Audrey hjem til seg. Imidlertid finner Ray ut hvor Charlie bor, og dukker opp hjemme hos ham. Under en krangel blir Ray knivstukket og dør. Audrey blir deretter tatt inn til avhør hos politiet. Senere går Charlie hjem til Audrey for å lete etter henne.
Centromer
Centromer eller sentromer er et område på kromosomene som innehar en spesiell struktur og sekvens. Dette området er innsnevringen på midten av et kromosom, noe som gjør at centromerene spiller en viktig rolle i celledelingen. Feil ved funksjonen til centromerene kan forårsake kromosomfeil som Trisomi.
EM i friidrett 2010
'''Det 20. EM i friidrett''' ble arrangert i perioden 27. juli til 1. august 2010 i den spanske byen Barcelona, der Sommer-OL 1992 ble arrangert. Vertsby ble valgt 29. april 2006.
Menn
Simon Rønsholm Sandvik var også opprinnelig tatt ut til 4 × 100 meter, men måtte melde forfall grunnet en strekkskade. Fredrik Amundgård var tatt ut i diskos, men meldte forfall på grunn av skade. Erik Tysse var også uttatt i kappgang, men ble suspendert etter en positiv dopingprøve på stoffet CERA.
Anna Bogunovic Jakobsen
Idrettskarriere
Jakobsen vant sjukamp ved NM i mangekamp 2014 i Nittedal, med 3822 poeng.
18. etappe av Vuelta a España 2009
1. klatring (Puerto de Mijares)
Etter 57,2 km
2. klatring (Alto Collado Mediano)
Etter 120 km
3. klatring (Alto del Boquerón)
Etter 148 km
1. spurt (El Barraco)
Etter 93 km
2. spurt (El Herradón)
Etter 112,8 km
Målgang (Ávila)
Etter 165 km
Eksterne lenker
2009 Vuelta a España, Stage 12 to Stage 21
Medisinsk divisjon (Ullevål universitetssykehus)
Medisinsk divisjon er en av divisjonene ved Ullevål universitetssykehus, og har ansvar for å tilby spesialisthelsetjenester innen bla. hjertesykdommer, lungesykdommer, genetikk, geriatri, hematologi, infeksjonsmedisin, nyresykdommer og forebyggende medisin.
Kvartsittskifer
Kvartsittskifer er en metamorf bergart. Kvartsittskifer er lagdelt og har kløvegenskaper i liggeplanet. (milli- til centimeter tykke flak).
Bergarten kvartsitt inneholder lite eller mangler glimmer. Den er derfor ikke lagdelt som kvartsittskiferen.
Dannelse
Leiren er avsatt i intervaller eller sykluser, derfor er skifer lagdelt. Senere er disse brakt ned i jordskorpen. Ved høy temperatur på omtrent 600 °C og trykk opptil 5 kB, har sedimentlagene blitt omdannet (metamorfose) fra leire til skifer.
Graden av omdanning (metamorfose) fra leire gir ulike kvaliteter av skifer. Leirskifer er ikke omdannet og er en ganske myk skifer. Fyllitt er hardere og mer omdannet, mens glimmerskifer og kvartsittskifer er hardest og de mest omdannede.
Norske kvartsittskifer brudd
Den er vanlig i langs den kalidoniske foldingsaksen, som strekker seg fra sørvest i Rogaland og nordover langs hele Norge.
Denne listen er mangelfull.
Stadskonduktør
En stadskonduktør var en embetsmann på 1600-, 1700-, 1800- og første halvdel av 1900-tallet som ledet det kommunale bygningsvesenet med ansvar for grunnoppmåling, generaloppmåling og byregulering. Stadskonduktørembetet ble opprettet i København i 1690, Christiania 1740 og i Bergen 1830. Stadskonduktøren i København hadde også ansvar for tinglysing av fast eiendom, innkreving av skatter og avgifter og hadde matrikkelmyndighet. I Norge var Stadskonduktørembetet begrenset til oppgaver innen brannvesen, bygningsvesen og regulering.
Med bygningslovgivningen (Christiania 1827, Bergen 1830) og senere felles bygningslovgiving for byene var en av stadskonduktørens oppgave å utforme målebrev over eiendommene i bykommunene. Målebrev var en forutsetning for tinglysning av skjøter ved salg av eiendomer. Stadskonduktøren var akademisk utdannet. Stadskonduktørens oppgaver er beskrevet i bygningslovene på 1800-tallet. Ved salg av byeiendom hadde huseier plikt til å fremlegge målebrev over grunneiendommen. Huseier sendte rekvisjon om grunnoppmåling til byadministrasjonen, som fastsatte dato for oppmålingsforretningen. Ved oppmåling partene til å møte i marken for å påvise grensene. Partene medbragte eldre dokumenter og vitner for å bevise sine påstander. Stadskonduktøren var ansatt av kommunen, og hadde et avtaleforhold med kommunen når det gjaldt oppmålinger og grensesaker. Arbeidet som han utførte, fakturerte han direkte til grunneierne. Stadskonduktøren hadde også i oppgave å tegne og vedlikeholde generalkart over byens jurisdiksjon vanligvis i målestokk 1:1000 eller 1:2000.
Den første norske stadskonduktør var Christian H. Grosch, som i 1827 ble tildelt stillingen som Christianias stadskonduktør. Stillingen var opprettet i 1713, men hadde ikke blitt besatt. I begynnelsen ble pliktene overdratt i 1739 til byens brannmester, som målte opp tomtene. Senere ble tilsyn med nybygging og utstikking av tomter overdratt til underfogdene.
I 1832 ble Ole Peter Riis Høegh utnevnt til stadskonduktør i Bergen. Høegh tiltrådte forøvrig ikke stadskonduktørstillingen i Bergen før i 1835. Jacob C. Jersin var konstituert Stadskonduktør i Bergen 1830-35.
Albertus Magnus
Albertus Magnus (Albert den store, født mellom 1193 og 1206 i Lauingen ved Donau, død 15. november 1280 i Köln) tysk filosof, teolog og naturvitenskapsmann. Biskop i Regensburg 1260–1262, dominikaner. Utnevnt til helgen 1931. Festdag 15. november.
Ved siden av Thomas Aquinas var Albertus den viktigste representanten for den middelalderske skolastikken. Han trådte inn i dominikanerordenen i 1223 og ble etter studier i Padova og Paris lærer i flere tyske byer, blant annet Köln.
Albertus var den første i sin tid som systematisk forsøkte å påvise at det ikke finnes noen motsigelse mellom den den aristoteliske filosofien og den kristne troen. Han var også en fremragende naturvitenskapsmann.
Aksjemegler
En aksjemegler er en kvalifisert og konsesjonert megler (person eller virksomhet) som kjøper og selger aksjer og andre verdipapirer gjennom en markedsgarantist på vegne av investorer.
Noen kjente aksjemeglere og nestorer i meglerbransjen er f.eks Jan Petter Collier, Gaute Eie, Mads Henrik Syversen, Jan Petter Sissener, Georg Aasen, Christer Hagberg og Svein Støle.
Cy Twombly
Cy Twombly (født 25. april 1928 i Lexington i Virginia i USA, død 5. juli 2011 i Roma) var en amerikansk abstrakt kunstner kjent for sine store malerier utført i kalligrafisk stil.
Liv og virke
Twombly studerte ved School of the Museum of Fine Arts i Boston i 1948–1949. I 1952 mottok Twombly et stipend fra Virginia Museum of Fine Arts, og dette gjorde det mulig ham til å reise til Nord-Afrika, Spania, Italia og Frankrike for å studere kunst. Mellom 1954 og 1956 underviste han ved Southern Seminary og Junior College i Buena Vista, Virginia.
I 1957 flyttet Twombly til Roma, hvor han møtte den italienske kunstneren Tatiana Franchetti. De giftet seg i New York i 1959, og deretter kjøpte de sitt eget palass i Roma. Tatiana Franchetti døde i 1979. Twombly døde i Roma i juli 2011 etter å ha vært innlagt på sykehus i flere dager. Han hadde hatt kreft i mange år. Hans sønn, Cyrus Alessandro Twombly, var kunstmaler og bosatt i Roma.
Cy Twombly Gallery
I 1995 ble Cy Twombly Gallery innviet i Houston i Texas. Bygningen ble tegnet av arkitekten Renzo Piano på oppdrag fra The Menil Foundation, og var Pianos andre museumsbygg i USA.
D4
D4 kan referere til
Presidentvalget i Sør-Korea 2007
Presidentvalget i Sør-Korea 2007 ble avholdt 19. desember 2007. Valget endte med at Lee Myung-bak fra Hannara-dang brakte landets største konservative parti tilbake til presidentpalasset for første gang på 10 år. Lee slo det liberale partiets kandidat Chung Dong-young og Lee Hoi-chang som stilte som uavhengig. Valgseieren skjedde med den største marginen som var oppnådd siden direkte valg til presidentembedet ble gjeninnført i 1987. Det var også første gang en valgt president er under etterforskning. Imidlertid var valgdeltakelsen rekordlav, bare 62,9%.
Kalender
Datoer over riktige hendelser i valgkalenderen administrert av den nasjonale valgkommisjonen.
Valgdagsmåling
En valgdagsmålig publisert i fellesskap av KBS og MBC.
Kirurgisk divisjon (Ullevål universitetssykehus)
Kirurgisk divisjon er en av de store divisjonene ved Ullevål universitetssykehus. Dens oppgaver omfatter bl.a. traumatologi (behandling av hardt skadede pasienter), kreftbehandling, øyekirurgi, dagkirurgi, foruten forskning og undervisning.
Divisjonen har ca. 1 300 årsverk fordelt på 14 avdelinger, og årlig foretas det ca. 23 000 innleggelser og 62 000 polikliniske konsultasjoner, samt 12 000 dagkirurgiske inngrep.
Laura Ziskin
Laura Ziskin (født 3. mars 1950, død 12. juni 2011) var en amerikansk filmprodusent.
Zizkin ble uteksaminert fra University of Southern California i 1973. Ziskin var gift med Alvin Sargent fra 2010 frem til sin død. I 1990 var Ziskin produsent for den populære komedien Pretty Woman med Richard Gere og Julia Roberts i hovedrollene. Ziskin ble den første kvinnen til å produsere en Academy Awards-vinnende film.
I februar 2004 ble Ziskin diagnostisert med brystkreft på stadium 3. Ziskin døde av brystkreft i sitt hjem i Santa Monica i California 12. juni 2011, 61 år gammel.
Andøya lufthavn, Andenes
Andøya lufthavn, Andenes (IATA: ANX, ICAO: ENAN, nordsamisk: Ánda) er en flyplass på Andøya i Nordland. Flyplassen ligger ved Andenes. Andøya lufthavn er militær, men har også sivil trafikk. Den militære delen er del av Andøya flystasjon. Flystasjonen som har vært nedleggingstruet i flere tiår, ble 15. november 2016 vedtatt nedlagt av Stortinget med 78 % flertall. Dette vil skje når nye overvåkningsfly er faset inn på Evenes flystasjon (Harstad/Narvik lufthavn, Evenes) Den sivile delen eies og drives av Avinor AS.
Historie
Ønsket om å bygge en flyplass på Andøya ble framlagt på et NATO-møte i Lisboa i 1951. I mars 1952 offentliggjorde forsvarsminister Nils Langhelle at det var besluttet at flyplassen skulle bygges. Det var flere alternativer for hvor på øya flyplassen skulle ligge, men valget falt på området mellom Andenes og bygda Haugnes. Hele bygda Haugnes med bygninger og jordeiendommer ble ekspropriert for å gi rom for flyplassen.
Første landing med fly på en bare delvis ferdigbygd flyplass skjedde 17. september 1954. Flystasjonen var operativ fra høsten 1957. Etter hvert meldte behovet seg også for sivil trafikk på flyplassen, og første sivile rutefly var et SAS-fly 2. april 1964. I oktober 1968 ble en tverrvindbane åpnet. Pr. dags dato har Andøya lufthavn kun en operativ rullebane. Tverrvindbanen ble stengt sommeren 2015. Det er uvisst om denne vil åpnes igjen.
Bruk
Fra 1. april 2007 begynte Widerøe å fly anbudsruten mellom Andøya og Bodø og Tromsø, etter at Coast Air tidligere på året valgte å trekke seg ut av denne ruten, som de fikk tildelt og fløy fra 1. april 2006. I løpet av sommeren 2012 annonserte Norwegian at de ville starte med direkteflygninger til Oslo. Militært er flyplassen og Andøya flystasjon base for Luftforsvarets P-3 Orion overvåkningsfly. Disse flyene skal fases ut i 2023, når Andøya flystasjon legges ned, og virksomheten overføres til Evenes flystasjon.
Lokale forbindelser
Det er 1 km avstand med bil fra Andenes sentrum. Det er bussforbindelse mellom lufthavnen og Sør-Andøy/Sortland. Avis Rent a Car System er også tilgjengelig for tilreisende.
D1
D1 kan referere til
Banjomallefamilien
Banjomallefamilien er en familie av maller. Banjomalle og tofarget banjomalle er to av de mer kjente artene.
Gruppen har fått navnet sitt fordi fiskene har en flattrykt kroppsfasong, og noen av artene kan minne om en banjo når de sees ovenfra.
En særegenhet ved denne gruppen er at når eggene har blitt befruktet, fester hunnen dem under magen og frakter dem til grunnere vann. En hypotese er at dette øker sjansen for at eggene skal få oksygenrikt vann.
FA-cupen 1919/20
FA-cupen 1919/20 var den 45. sesongen av den engelske FA-cupen og den første etter første verdenskrig. Aston Villa slo Huddersfield Town etter ekstraomganger i finalen, som ble spilt på Stamford Bridge i London.
Bermuda under Sommer-OL 1960
Bermuda under Sommer-OL 1960. Ni sportsutøvere fra Bermuda deltok i én sport, seiling under Sommer-OL 1960 i Roma. Bermuda, som deltok femte gang i et OL, vant ikke noen medaljer.
Tegnsalat
Tegnsalat er resultatet når bokstaver eller andre skrifttegn vises ved hjelp av gale symboler eller tegn. Dette kan skje når tekst blir lest med feil tegnsett eller sjeldnere når systemet mangler fonter med glyfer for de aktuelle tegnene. Tegnsalat kan oppstå for symboler som ikke er dekket av ASCII, som kun dekker de vanligste tegnene som brukes i engelsk tekst. De norske bokstavene Æ, Ø, og Å har for eksempel blitt kodet på mange forskjellige måter. Hvis tekstfiler lagret i DOS ble åpnet i Windows, ble for eksempel æøå til ‘›†, og dermed «Dårlig vær sørpå» til «D†rlig v‘r s›rp†».
I tilfeller der skandinaviske bokstaver blir byttet ut, lar vanligvis betydningen seg fremdeles forstå utfra sammenhengen. Verre er situasjonen for språk som ikke bruker latinske bokstaver i det hele tatt, der alle bokstavene blir vist feil. Mange språk har derfor egne ord for tegnsalat. På japansk kalles det mojibake (, moji «bokstav» + bake «forkledning/forvandling»), et ord som også har blitt lånt inn i engelsk. I Russland kalles det og på bulgarsk  majmunitsa. Hvis for eksempel det russiske ordet «» lagres med den eldre russiske tekstkodingen (ikke Unicode), kan det ende opp som «ëÒÏËÏÚÑÂÒÙ», altså helt uleselig.
Nordjyllands kraftverk
Nordjyllandsverket er et kombinert kullkraftverk og oljekraftverk på nordbredden av Limfjorden 15 km øst for Aalborg på det nordlige Jylland i Danmark. Det har en installert produksjonskapasitet på 741 MW fordelt på to blokker / turbiner. Operatør er Aalborg Forsyning, som tok over driften fra Vattenfall i 2015.
Anlegget ble utbygd i 1977–1998. De ulike blokkene har ulike renseteknologier, én av dem for NOX, og det renses en del svovel og produsers svovelsyre. Et annet sideprodukt av renseteknologien på én av blokkene er gips. Brenselstypen er kull og subsidiært olje, og det kan også fyres med naturgass. Det er landets nest største kraftverk målt etter installert produksjonseffekt.
De totale CO2-utslippene i 2008 var ca. 2 019 000 tonn, mens det samme årets kvote var 1,104 mill tonn.
Parisolea
Parisolea er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).
Utseende
Middelsstore, gule skarabider, gjerne med rødlige lengdestriper.
Levevis
Artene er knyttet til skog, der larvene utvikler seg i råtnende trestokker. Utviklingen tar trolig to år. De voksne billene eter trolig blader.
Utbredelse
Slekten er utbredt i Mellom-Amerika, fra Mexico i nord til Costa Rica i sør.
Bermuda under Sommer-OL 1964
Bermuda under Sommer-OL 1964. Bermuda, som deltok for sjette gang i et OL under Sommer-OL 1964 i Tokyo, vant ingen medaljer.
Hjerte-lunge-senteret (Ullevål universitetssykehus)
Hjerte-lunge-senteret er en divisjon ved Ullevål universitetssykehus, og har ansvar for pasienter med sykdommer og skader i hjerte, lunger og brysthule, foruten forskning og undervisning.
Guttorm Dilling
Guttorm Dilling (født 1. juni 1957) er en tidligere norsk fotballspiller som har jobbet i Norges Fotballforbund siden 1984. Han var administrativ leder for fotballandslaget fra 2003 til 2014, og er nå i en rettslig konflikt med fotballforbundet.
Han kom til semifinalen i junior-NM 1974 sammen med Storhamar. Sesongene 1978 og 1979 spilte han for Hamarkameratene. Etter sesongen dro han til USA for å studere, og tok en master i sportsledelse ved Old Dominion University i Virginia. Han spilte for universitet fra 1979 til 1982, og ble tatt ut til «All America Team» i 1981.
I 1984 ble han ansatt i Norges Fotballforbund, og hadde da ansvar for kvinnefotball og norgesmesterskapet.
J’Accuse
J’Accuse...! («Jeg anklager») var et åpent brev publisert den 13. januar 1898 i avisen L'Aurore av den innflytelsesrike franske forfatteren Émile Zola.
Zola henvendte seg i brevet til Frankrikes president Félix Faure og tok stilling til fordel for den jødiske offiseren Alfred Dreyfus som var blitt utsatt for justismord da han ble dømt for høyforræderi i Dreyfus-saken.
Jimmy Johnstone
James Connolly Johnstone (født 30. september 1944 i South Lanarkshire, død 13. mars 2006 i South Lanarkshire) var en britisk fotballspiller. Johnstone, med kallenavn «Jinky», ble kåret til tidenes Celtic FC-spiller av Celtic-fansen i 2002.
Han ble oppdaget av talentspeidere fra både Celtic og Manchester United F.C. da han var 13 år. Han valgte å spille for Celtic og hadde sin debut på seniorlaget 21. mars 1963 og ble umiddelbart en av Celtic-fansen store yndlinger.
Han vant serievinnercupen med «Lisbon Lions» i 1967 og spilte 23. På tampen av karrieren spilte Johnstone for Elgin City FC (sesongen 1978/1979) i Nordøst-Skottland.
Jean de Dormans
Han ble kreert til kardinal 22. september 1368 av pave Urban V.
Musikk, dans og drama
Musikk, dans og drama (MDD) er et utdanningsprogram i videregående skole. Programmet er treårig (Vg1, Vg2 og Vg3). Programmet fører fram til generell studiekompetanse som trengs for å søke på høyskoler og universitet. Utdanningsprogrammet er delt i de tre programområdene musikk, dans og drama. De fleste skoler vil gjerne spesialisere seg på et eller flere av programområdene. Opptakskrav og bruk av opptaksprøve varierer.
==Videregående skoler som tilbyr musikk, dans og drama i Norge ==
Grunnkretser i Mandal kommune
Grunnkretser i Mandal kommune er delområder og grunnkretser som seksjonerer Mandal kommune, Vest-Agder, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Svalbard lufthavn, Longyear
Svalbard lufthavn, Longyear (IATA: LYR, ICAO: ENSB) er en sivil flyplass på Svalbard. Flyplassen ligger på Hotellneset, cirka 5 kilometer nordvest for Longyearbyen. Den eies og drives av Avinor AS.
Byggingen av rullebanen startet i 1973, og det første flyet landet på flyplassen 14. september 1974. Flyet var en Fokker F-28 fra Braathens SAFE. Svalbard lufthavn åpnet offisielt 2. september 1975. Høsten 2005 bestemte Avinor at det skal bygges en ny terminal på flyplassen. Terminalen ble åpnet 10. desember 2007. Lufthavnen har i dag status som verdens nordligste med regulær rutetrafikk, og har daglige avganger til Oslo og Tromsø med SAS og Norwegian, samt flygninger til Ny-Ålesund med Lufttransport. I 2016 reiste 170 014 passasjerer via Svalbard lufthavn, en økning på 2,1 prosent fra året før.
Adventdalen
Den første flystripa på Svalbard ble bygget i Adventdalen i nærheten av Longyearbyen. Flystripa ble bygget av Luftwaffe under andre verdenskrig. Denne flystripa ble for øvrig ikke brukt etter at krigen tok slutt, noe som førte til at eneste transport til og fra Svalbard på den tiden var med båt. Flyvåpenet startet på 50-tallet postflygninger over Svalbard. Flyene landet ikke på noen av øyene, men slapp posten over Bjørnøya og Longyearbyen.
Perfect Symmetry
Perfect Symmetry er et studioalbum fra det amerikanske progressiv metal bandet Fates Warning.
Svalbard lufthavn, Longyear
Adventdalen
9. februar 1959 ble en innbygger i Longyearbyen akutt syk, og det var nødvendig å få transportert pasienten til fastlandet hurtig. Gruveselskapet Store Norske Spitsbergen Kulkompani fikk i oppgave å rydde den gamle flystripa i Adventdalen, og den første landingen og avreisen fra Svalbard med fly siden krigen var et faktum.
Perfect Symmetry
Albumet ble utgitt på Metal Blade Records i 1989. Det var det første albumet til Fates Warning med Mark Zonder som trommeslager. De ble utgitt på nytt 10. juni 2008 med en bonusdisk med studio-demoer og en DVD av konsertopptredener fra 1989-1990 Perfect Symmetry World Tour.
Svalbard lufthavn, Longyear
Adventdalen
Man skjønte etter hvert at behovet for regulære flygninger til og fra Svalbard var til stede, blant annet siden øya var helt isolert for adkomst mellom november og mai grunnet isen. Store Norske fikk i stand en kontrakt med Braathens SAFE for permanente flygninger, en avtale som trådte i kraft 2. april 1959. Første flyvning gikk fra Bardufoss med en Douglas DC-4.
Perfect Symmetry
Sporliste
Bonus-CD – Studio-demoer (2008)
Svalbard lufthavn, Longyear
Adventdalen
Rullebanen som ble klargjort var på 1800 × 45 meter, men rullebanen hadde på den tiden ingen form for landingslys installert. Dette førte til at flygninger bare kunne utføres på dagtid. Den første nattlandingen på lufthavnen ble utført 8. desember 1965. Fremdeles var rullebanen uten skikkelig lyssystem, noe som førte til provisoriske løsninger. Stripa ble markert med parafinlamper, og det ble parkert biler langs den for å lyse opp ytterligere. Totalt opererte Braathens 16 flygninger den sesongen.
Året etter, og ut 1967 ble SAS tildelt konsesjonen på alle ruter til og fra Svalbard. Braathens vant denne tilbake igjen i 1968. Trafikken økte ytterligere på begynnelsen av 1970-tallet, og det ble da installert et permanent lysanlegg på flyplassen. Russiske Aeroflot startet i 1973 flygninger fra Moskva til Svalbard, en rute som ble hyppig brukt av innbyggerne i den russiske gruvebyen Barentsburg på Svalbard.
I dag går det kun faste rutefly til og fra Oslo/Tromsø og Longyearbyen, da det under covid-19 pandemien ble bestemt å legge ruten til Moskva på is av hensyn til smittevern fra mars 2019.
Flyvninger til Svea gjennomføres heller ikke lenger, ettersom flyplassen i Svea offisielt stengte 1. august 2022 etter at Sveagruva ble nedlagt.
Fra 1. mars 2022 ble de siste smitteverntiltakene i forbindelse med covid-19 - som hindret charterfly i å lande på Svalbard Lufthavn - opphevet, men grunnet krigen i Ukraina og sanksjoner mot Russland er flyvninger til Moskva fortsatt på pause.
Hotellneset
Svalbardtraktaten fastslår at ingen permanente militære anlegg kan settes opp på Svalbard. Sovjetunionen var urolig for at en utbygging av en permanent lufthavn på Svalbard ville gi strategiske militære fordeler for Norge og NATO. Dilemmaet var at Sovjetunionen også fant det nødvendig med flyforbindelse til de russiske samfunnene i Barentsburg og Pyramiden. En avtale ble derfor utformet på begynnelsen av 1970-tallet.
Byggingen av nye Svalbard lufthavn startet i 1973, og utbyggerne bestemte seg for å legge lufthavnen på permafrost, for å hindre skade på rullebanen på grunn av frostsprenging. Men grunnet konstruksjonsproblemer fungerte dette ikke slik det skulle, og lufthavna opplevde ofte problemer med frostheving. Dette ble forsøkt utbedret i 1989 og 2006, noe som lyktes delvis.
Et nytt terminalbygg sto klart og ble tatt i bruk i 2007.
Fasiliteter
Før reglene ble strammet inn 1. september 2022 kunne man som norsk statsborger også reise til Svalbard med annen legitimasjon som førerkort utstedt etter 1998, bankkort med bilde og fødselsnummer eller forsvarsdepartementets Identitetskort.
Det er 200 utendørs parkeringsplasser ved lufthavnen. Korttidsparkering er gratis, parkering utover ett døgn er avgiftsbelagt. Det tilbys også drosjer, leiebiler, og flybuss ved lufthavnen. Widerøe har ansvaret for all bakkehåndtering gjennom Widerøe Ground Handling.
Rullebanen måler 2 323 x 45 meter og har baneretningene 10/28. (øst-vest) Banen er utstyrt med ILS, men mangler taksebaner. Taksing foregår derfor på rullebanen.
Inne i terminalen finnes det serveringsmuligheter kun innenfor sikkerhetskontrollen, i en kiosk styrt av Svalbardbutikken.
Ulykker
10. oktober 1986 styrtet et Cessna-fly like etter avgang fra Svalbard lufthavn. Alle de seks ombord omkom.
29. august 1996 styrtet et russisk Tupolev Tu-154M-fly i Operafjellet under innflygning til Svalbard lufthavn. Flyet ble operert av Vnukovo Airlines og var på vei fra Moskva til Longyearbyen med russiske og ukrainske gruvearbeidere. Flyet var cirka 3 kilometer ute av kurs da det styrtet. Alle de 141 om bord omkom i ulykken. Denne ulykken er den flyulykken på norsk jord som har tatt flest menneskeliv. Se Operafjellulykken.
BMW Klassiker klubb Norge
Sett inn uformatert tekst her BMW Klassiker klubb Norge var en klubb for eiere og interesserte av klassiske BMW-er.
Annie Girardot
Annie Girardot (født 25. oktober 1931, død 28. februar 2011) var en fransk skuespiller.
Girardot begynte å opptre som skuespiller på profesjonelt nivå i 1955, og hun vant prisen Prix Suzanne Bianchetti i 1956. I 1977 fikk hun Prix César i kategorien for beste kvinnelige hovedrolle. I 1992 satt Girardot som leder for dommerpanelet ved den 42. Berlin International Film Festival. Hun fikk Prix César igjen senere, to ganger, for beste kvinnelige birolle, først i 1996 for en rolle i filmen Les Misérables du XXe siècle, og til sist i 2002 for sin rolle i filmen Pianolærerinnen. Girardot samarbeidet med regissør Michael Haneke igjen, i filmen Caché fra 2005. Den 21. september 2006 avslørte magasinet Paris Match at Girardot led av Alzheimers sykdom. Den 28. februar 2011, døde Girardot ved et sykehus i Paris, Frankrike. Hun var 79 år gammel da hun døde. Hun ble gravlagt ved kirkegården i Père-Lachaise i Paris.
Henri Lammens
Henri Lammens (født 1862 i Gent i Belgia, død 1937 i Beirut i Libanon) var en belgisk katolsk prest tilhørende jesuittordenen og en ledende arabist.
Bakgrunn og virke
Han stammet fra det flamske Belgia, og meldte seg for jesuittordenen i Beirut allerede som 15-åring. Han forble i Libanon resten av sitt liv. I løpet av sine første åtte studieår der lærte han seg å mestre arabisk, latin og gresk. Hans første akademiske utgiivelse var en oppslagsbok om arabisk skikk og bruk (1889). Han redigerte al-Bashir, jesuittenes avis i Beirut, og etter utstrakt reisevirksomhet begynte han sin karriere som orientalist ved School of Oriental Studies ved jesuittenes kollegium i 1907.
Han publiserte en rekke studier om umajjadene, om mange om det pre-islamske Arabia: Etudes sur le regne du calife Omaiyade Mo'awia ler (1908), Le berceau de l'Islam; L'Arabie occidentale à la vielle de l'Hegire (1914). Han bidro også med mange artikler til førsteutgaven av Encyclopaedia of Islam, og bidro også med artikler til en rekke fagtidsskrifter.
Hans bidrag har hatt betydelig innflytelse blant vestlige islamhistorikere. Han har imidlertid blitt kritisert for at han i mange tilfeller har hatt en krass tilnærming. Samtidig er det klart at hans bidrag har bidratt til å løfte opp og bringe fremover forskningen innen flere av hans interesseområder.
Andre vitenskapsfolks vurderinger av Henri Lammens
Franz Buhl skriver: «dessen Belesenheit und Scharfsinn man bewundern muss, der aber doch oft die Objektivität des unparteiischen Historikers vermissen lässt.» Das Leben Muhammeds, s. 367.
Maxime Rodinson, som har skrevet om Muhammad, kom med følgende karakteristikk av Lammens
En Library Journal-anmelder skrev:
Einar J. Hareide
Hareide er mest kjent for tiden som designsjef hos svenske SAAB. Han begynte å arbeide for Saab i studietiden i Göteborg. Hareide formga bilene SAAB 900 fra 1994 og SAAB 9-5 fra 1997. Han var sjefsdesigner hos Saab 1995-1999 og har siden drevet eget firma. Han har også designet båter.
Parallels
Parallels er det sjette studioalbumet fra det amerikanske progressiv metal bandet Fates Warning.
Albumet ble utgitt på Metal Blade Records i 1991 og utgitt på nytt i 1998. James LaBrie fra Dream Theater er gjestevokalist på  «Life in Still Water».
Dronefluer (Eristalinus)
Dronefluer (slekten Eristalinus) er en gruppe av fluer som tilhører familien blomsterfluer (Syrphidae). Slekten omfatter ca. 100 kjente arter, to av dem forekommer i Norge. De er middelsstore til ganske store blomsterfluer, svarte og hårete, lette å kjenne på at fasettøynene er flekkete eller stripete. Navnet "dronefluer" brukes også om den større slekten Eristalis.
Levevis
Larvene, som har et langt ånderør på bakkroppsspissen, utvikler seg i fuktige miljøer som nøringsrike ferskvann, brakkvann, sumper og også i bløt gjødsel. Tangdroneflue (Eristalinus aeneus) finnes særlig der oppskyllet tang råtner i små dammer. De voksne fluene, som flyr i mai-september, besøker mange slags blomster, men flytter seg sjelden langt fra der de klekket.
Utbredelse
Slekten forekommer i den palearktiske sone og Afrika, med flest arter på det sistnevnte kontinentet.
Andrea Tagwerker
Andrea Tagwerker (født 23. oktober 1970 i Bludenz i Vorarlberg i Østerrike) var en østerriksk aker som deltok i de olympiske vinterleker 1988 i Calgary, 1992 i Albertville, 1994 i Lillehammer og 1998 i Nagano
Tagwerker vant en olympisk bronsemedalje i aking under Vinter-OL 1994 i Lillehammer. Hun kom på tredjeplass i ener for damer, bak Gerda Weissensteiner fra Italia og tyske Susi Erdmann.
Tagwerker ble verdensmester i aking to ganger, begge i mixed, 1997 i Innsbruck og 1999 Königssee.
Gjegnet
Gjegnet, også kalt Blånibba eller Uksen (uoffisiell navneform: Gjegnen), er den høyeste fjelltoppen i Bremanger kommune i Sogn og Fjordane, med sine 1 670 moh. Toppen er også den høyeste toppen i Nordfjord vest for Snønipa, og har den femte høyeste primærfaktor av fjellene i Norge.
Fjellet ligger innenfor Ålfotbreen landskapsvernområde. Toppen er best tilgjengelig som turrute fra Hope i Hyen og opp Skordalen. På veien ligger den ubetjente turisthytta Gjegnabu, et lite stykke før Gjegnalundsbreen. Hytta ligger høyt og fritt på nesten 1 200 moh. med Gjegnet mot nord.
Hypermetropi
Hypermetropi, (hyperopi) eller langsynthet er en vanlig synsfeil som innebærer at øyet er for kort i forhold til lysbrytningen i hvileposisjon. Den gjør det vanskelig å se klart på nært hold. Graden av langsynthet kan variere, og korrigeres med briller eller kontaktlinser med plusstyrke. Ved lav til middels grad av langsynthet, oppleves synet normalt som feilfritt. På grunn av at øyet må anstrenge seg for å se tydelig på nært hold, fører ukorrigert hyperopi ofte til hodepine.
Joe Morello
Joe Morello (født 17. juli 1928, død 12. mars 2011) var en amerikansk trommeslager.
Hypermetropi
Det er færre tilfeller av langsynthet enn av nærsynthet. I Norge har man nylig funnet at ca. 13% av personer i alderen 20-25 år er langsynte og ca. 17% i alderen 40-45 år er langsynte. Personer over 40 år blir også rammet av presbyopi, som har en lignende effekt og gjør det vanskelig å fokusere på objekter som er nærme.
Behandling
Øyeleger kan, etter en øyeundersøkelse forordne briller med brillestyrke.
Joe Morello
Morello samarbeidet med en rekke kjente jazz-musikere inkludert Johnny Smith, Tal Farlow, Stan Kenton, Phil Woods, Sal Salvador, Marian McPartland, Jay McShann, Art Pepper, Howard McGhee, og flere andre kjente musikere. Morello dukket opp i en rekke forestillinger og bidratt til minst 120 albumer, rundt halvparten av disse var sammen den gruppen Dave Brubeck Quartet. Morello forfattet flere bøker om musikk, inkludert Master Studies, utgitt av Modern Drummer Publications, i tillegg til hans mange instruksjonsvideoer.
Hypermetropi
Behandling
Små utslag av hypermetropi behøver ikke nødvendigvis behandles. Større utslag kan korrigeres med konvekse optisk linser, enten i form av briller eller kontaktlinser. Konvekse linser har pluss-styrke – positiv dioptrisk verdi – hvilket får lyset til å brytes nærmere enn ellers. Hypermetropi kan også korrigeres med ulike behandlingsformer innen refraktiv kirurgi.
Joe Morello
Morello ble tildelt flere priser, blant annet prisen for beste trommeslager som blir utgitt av Playboy Magazine som han fikk syv år på rad. Morello ble valgt til Modern Drummer Magazine Hall of Fame i 1988. Joe Morello døde den 12. mars 2011, i hans eget hjem i Irvington, New Jersey. Han var 82 år gammel da han døde. Hans død ble offentliggjort på hans nettside, selv om ingen dødsårsak ble oppgitt.
Etienne de Poissy
Etienne de Poissy (død 16. oktober 1373) var en av Den katolske kirkes kardinaler. Han var erkebiskop av Paris i Frankrike, og fransk kansler.
Han ble kreert til kardinal 22. september 1368 av pave Urban V.
Antikkens religionskritikk
Antikkens religionskritikk er noen av historiens eldste kjente eksempler på en avvising av religiøse forestillinger som menneskeskapte illusjoner. Religionskritikken i antikken innebar sjelden en total avvising av religion, men kom snarere til uttrykk gjennom kritisk holdning til tradisjonelle mytologiske fortellinger om begivenheter i en fjern urtid. Det betyr dog ikke at ateisme og radikal avvisning av religion aldri forekom.
Antikkens religionskritikk er blitt overlevert gjennom avskrifter av antikk litteratur, og de tekster som har blitt bevart avspeiler i vid utstrekning kun standpunkter fra en diskusjon hos en lærd elite. Utbredelse av religionskritiske tanker blant den alminnelige befolkningen er det vanskelig å danne seg et sammenhengende bilde av.
Religionskritisk strømning
Den gresk satirisk og retoriker fra 100-tallet e.Kr., Lukian av Samosata, bidro i sine satiriske dialoger til den tradisjon av mytefortolkning som oppsto i oldtidens Hellas hvor filosofene allerede i 500-tallet f.Kr. begynte å interesse seg hva mytene «egentlig» handlet om – å tolke bilder og symboler i de tilsynelatende fantastiske historier i tradisjonelle myter. I Lukians tekster er åpenbart at han selv ikke har trodd på eksistensen av de guder han skriver om.
Lukian beskriver på en meget menneskelig måte gudenes hverdag på Olympen hvor gjenkjennbare dagligdagse hendelser gjerne utvikler seg til absurde situasjoner. Lukian tilhører den humoristiske enden av en religionskritisk understrøm som fantes gjennom hele den antikke periode ved siden av alminnelig religiøsitet.
Andre kritikere var mer radikale, et eksempel stammer fra et fragment av et drama som ble skrevet av Platons onkel Kritias. Det fremgår ikke av den bevarte teksten om Kritias selv er enig i de synspunkter som kommer til uttrykk i stykket: at gudene og dyrkelsen av dem helt igjennom er skapt av mennesker, og skapt for å gi mening til samfunnsinstitusjonene og dets lover som regulerer menneskenes liv. Et synspunkt som kjennes fra Xenofanes fra begynnelsen av 400-tallet f.Kr. og hos den greske sofisten Prodikos et århundre senere.
Barbara Morgan
Barbara Radding Morgan (født 28. november 1951 i Fresno i California) er en amerikansk lærer og deltaker i NASAs program «Lærer i verdensrommet»
Morgan er gift med Clayton Michael «Clay» M. Morgan, og sammen har de sønnene Adam og Ryan. Hun var lærer ved McCall-Donnell School, McCall, Idaho.
Antikkens religionskritikk
Erkjennelse og rasjonalisme
Den kritiske holdning til religion var et naturlig element i utviklingen av en rasjonalistisk naturfilosofi som søkte svaret på hva sannheten om verdens innretning var. Alle emner, også religiøse, var i denne debatten, men oppfattelsen av religionen hang i høy grad på oppfattelsen av den menneskelige erkjennelsens vesen.
Hvor Platon mente at erkjennelse av verden og dens iboende fenomener skjedde gjennom en subjektiv «gjenerindring» av tidligere opplevelser mente Aristoteles at mennesket rent faktisk har mulighet til å tilegne seg objektiv innsikt i «at» og «hvorfor» en gjenstand besitter en observert egenskap.
Barbara Morgan
4. juni 1998 ble Morgan tatt ut som lærerastronaut som en fortsettelse av programmet og fikk samme astronaututdanning som øvrige astronauter. Sjef i NASA, Sean O'Keefe, offentliggjorde 12. desember 2002 at Morgan skulle få være med på romfergeferden STS-118, opprinnelig planlagt til november 2003, som en ferd til den internasjonale romstasjonen ISS. Ferden ble imidlertid utsatt etter at romferga Columbia/STS-107 havarerte på vei ned til jorda 3. februar 2003. STS-118 ble så utsatt til april 2007, men ble først skutt opp 8. august 2007.
Antikkens religionskritikk
Erkjennelse og rasjonalisme
Aristoteles trodde selv på det guddommelige idet han forklarte verdens endelige årsak som en gud som var den ubevegelige beveger som satte igang naturens prosesser. Selv om rasjonalismen ikke betydde at religionen ble avvist medførte den forandringer i periodens religiøse forestillinger. Den tradisjonelle religion ble til et primitivt motbilde på den rasjonelle filosofi. Dette førte i noen tilfeller til en total avvisning av religion, som hos eksempelvis Epikur og i Kritias drama.